b'\n_START_ARTICLE_\nMyanmar\n_START_SECTION_\nKasaysayan\n_START_PARAGRAPH_\nAng Burma ay naging tirahan ng iba\xe2\x80\x99t-ibang lahi.Ang kapatagan ng ilog ng Irrawaddy at Salween ay panirahan ng mga dayuhang nagmula sa Tibet, Tsina, at India. Ang naghalong lahi ng mga pangkat na ito ang naging ninuno ng mga kasalukuyang Birmano. Pinaniniwalaang ang kahariang Pagan ang naglatag ng pundasyon ng kahariang Burma._NEWLINE_Si Anawratha ang kinikilalang unang hari ng kahariang Burma. Naging malugod ang pagtanggap ni Anawratha sa relihiyong Buddhism. Kaya\xe2\x80\x99t lumganap ang sining at panitikang Budismo sa lipunang Birmano._NEWLINE_Nang namatay si Anawratha, ang mga sumunod na hari ng Burma ay sadyang naging mahina. Sa loob ng dalawang siglo ang imperyo ay naging pugad ng nag-aaway na kaharian. Si Buyin Naung ang muling nakapagbalik ng pagkakaisa sa imperyo at itinatag niya ang kabisera ng Burma sa Pegu hanggang sa kanyang kamatayan noong 1581.\n_START_SECTION_\nPanitikang Burmes\n_START_PARAGRAPH_\nSa kasaysayan, ang panitikan ng Burma (o Myanmar) ay naimpluwensiya ng mga kalinangang Indiyano at Thai, na makikita sa mga maraming gawa, katulad ng Ramayana.  Ang wikang Burmes, na di tulad ng ibang wika sa Timog-silangang Asya (e.g. Thai, Khmer), ay hiniram ang mga salita mula sa P\xc4\x81li imbis sa Sanskrit. Sa karagdagan, sinasalamin ng panitikang Burmes ang lokal na alamat at kalinangan.'